Temeljem čl. 36. Statuta Grada Zadra („Glasnik Grada Zadra“, broj: 9/09, 28/10, 3/13, /14, 2/15 - pročišćeni tekst, 3/18, 7/18 - pročišćeni tekst, 15/19, 2/20, 3/21, 14/23 – pročišćeni tekst), Odluke o radu Centra za mlade *(„Glasnik Grada Zadra“, broj 9/24)* i Odluke o utvrđivanju javnog Poziva za neposrednu dodjelu termina za stalne/permanentne korisnike prostorija (dvorana) u Centru za mlade KLASA: 612-01/24-01/17, URBROJ: 2198-1-02-24-4od 4. studenog 2024. godine***,* Gradonačelnik Grada Zadra**, **dana 5. studenoga 2024. godine,** objavljuje

**JAVNI POZIV**

**ZA NEPOSREDNU DODJELU TERMINA ZA STALNE/PERMANENTNE KORISNIKE**

**PROSTORIJA (DVORANA) U „CENTRU ZA MLADE“ DO 1. SRPNJA 2025. GODINE**

**I. PREDMET JAVNOG POZIVA**

Predmet javnog poziva je neposredno dodjeljivanje termina za stalne/permanentne korisnike (dvorana) u „Centru za mlade“ do 1. srpnja 2025. godine (u daljnjem tekstu Centar), Ulica Stjepana Radića 11 C, 23000 Zadar.

Dvorane (prostorije) koje se dodjeljuju za terminsko korištenje nalaze se u Centru, kako slijedi:

* **Prizemlje:**
* Dvorana br. 1 površine 87,67 m² sa sportskim podom, s garderobom površine 15,09 m² i kupaonicom 8,80 m²
* Dvorana br. 2 površine 138,94 m² sa sportskim podom, s garderobama površine 14,96 m² i 15,10 m² i kupaonicama 8,63 m² i 8,40 m²
* **1. kat:**
* Dvorana br. 4 površine 31,32 m²
* Dvorana br. 5 površine 62,92 m²
* Dvorana br. 6 površine 95,53 m²
* Dvorana br. 7 površine 64,05 m²
* Dvorana br. 8 površine 74,56 m².

Prikaz tlocrta prizemlja i prvog kata Centra je u prilogu koji čini sastavni dio ovog javnog Poziva.

**II. DJELATNOST CENTRA**

Prioritetno područje djelovanja Centra su mladi i podrška mladima kroz savjetovalište za mlade, klub za mlade, info centar te aktivnosti i programe neformalnog obrazovanja, izvannastavnih aktivnosti, umjetnosti, kulture, tehničke kulture, STEM-a, kulturnog amaterizma, suvremenih kulturnih i umjetničkih praksi, urbane kulture, razvoja poduzetničkih kompetencija, održivog razvoja, aktivnog građanstva, volonterstva, inkluzivnih programa, programa zaštite prirode, ekologije, baštine te urbanih sportova. Programi i projekti od interesa za Grad Zadar su aktivnosti koje doprinose zadovoljenju potreba, ciljeva i prioriteta definiranih strateškim i planskim dokumentima Grada Zadra

**III. UVJETI ZA NEPOSREDNU DODJELU ZA TERMINA ZA STALNE/PERMANENTNE KORISNIKE PROSTORIJA (DVORANA) U CENTRU**

Prihvatljivi prijavitelji za neposrednu dodjelu prostora na korištenje na javni natječaj za davanje na korištenje uredskih prostorija u Centru su **udruge** i **umjetničke organizacije**, koje ispunjavaju sljedeće uvjete:

* da su upisani u odgovarajući registar
* da su upisani u Registar neprofitnih organizacija
* da provode programe, projekte i aktivnosti navedene pod točkom II. Djelatnost Centra
* da poštuju načelo transparentnosti sukladno propisima o financijskom poslovanju i računovodstvu neprofitnih organizacija
* da uredno ispunjavaju obveze plaćanja doprinosa i poreza te druga davanja prema državnom proračunu i proračunu Grada Zadra
* da uredno ispunjavaju obveze iz svih prethodno sklopljenih ugovora o korištenju gradskih prostora
* da se protiv organizacije/korisnika odnosno osobe ovlaštene za zastupanje ne vodi kazneni postupak, o čemu se prilaže uvjerenje ne starije od 30 dana.

Ako se za dodjeljivanje za terminsko korištenje prostorija u Centru prijavljuje dvije ili više organizacija, sve organizacije moraju ispunjavati prethodno navedene uvjete.

**IV. ROK I NAČIN ZA PODNOŠENJE PRIJAVA**

Rok za podnošenje prijava počinje teći s danom objave ovog Poziva na web stranici Grada Zadra, 5. studenog 2024. godine te traje 20 dana od dana objave Poziva. Pisane prijave dostavljaju se Povjerenstvu za „Centar za mlade“ zaduženog za javni poziv za neposrednu dodjelu termina za stalne/permanentne korisnike, putem preporučene pošiljke na adresu: Grad Zadar, Narodni trg 1, 23000 Zadar ili neposredno predajom u pisarnicu Grada Zadra, u zatvorenoj omotnici s naznakom:

***„ZA JAVNI POZIV ZA NEPOSREDNU DODJELU TERMINA ZA STALNE/PERMANENTNE KORISNIKE PROSTORIJA (DVORANA) U „CENTRU ZA MLADE“ - NE OTVARAJ“***

Prijave podnesene izvan roka i/ili nepotpune prijave, kao i one koje ne ispunjavaju uvjete za prijavu određene Pozivom, neće se razmatrati.

**IV. POSTUPAK PROVEDBE JAVNOG POZIVA**

Postupak za neposrednu dodjelu termina za stalne/permanentne korisnike prostorija (dvorana) u Centru za mlade pokreće se podnošenjem obrazloženog Zahtjeva za davanje na korištenje prostora na odlučivanje nadležnom Povjerenstvu. Odluku o neposrednoj dodjeli termina za stalne/permanentne korisnike prostorija (dvorana) u Centru za mlade donosi Gradonačelnik na temelju prijedloga nadležnog Povjerenstva.

**V. UVJETI KORIŠTENJA PROSTORIJA (DVORANA)**

Udruge i umjetničke organizacije koje ne naplaćuju članstvo niti programe i/ili aktivnosti koje provode, a čije su prioritetno područje mladi te provode djelatnosti, programe i aktivnosti iz čl. 3. i 4. Odluke o radu Centra za mlade *(„Glasnik Grada Zadra“, broj 9/24)*, koristit će prostorije Centra za terminsko korištenje bez naknade, ukoliko ostvare pravo na isto.

Udruge i umjetničke organizacije koje naplaćuju članstvo, programe i aktivnosti koje provode, a čije su prioritetno područje mladi te provode programe i aktivnosti iz čl. 3. Odluke o radu Centra za mlade *(„Glasnik Grada Zadra“, broj 9/24)*, koristit će prostorije Centra za terminsko korištenje uz plaćanje naknade, kako slijedi:

stalni terminski korisnici 1h 30 min (2x45 min) = 3,00 EUR (slovima: tri eura)

Sve informacije o Pozivu, mogu se dobiti u Upravnom odjelu za kulturu i šport radnim danom od 08:00 do 11:30 sati ili telefonskim putem na kontakt telefone: 023/208-070.

Obrazac ponude kao i izjave preuzimaju se na mrežnim stranicama Grada Zadra, [www.grad-zadar.hr](http://www.grad-zadar.hr)

***KLASA:* 612-01/24-01/17**

***URBROJ:* 2198-1-02-24-5**

**Zadar, 5. studenoga 2024. godine**

GRADONAČELNIK

Branko Dukić